**0043**

**Кореядағы қауымдардың ерекшелігі**

***«Оларға: «Киелі жазбаларда: «Менің (киелі) үйім мінажат ететін үй деп аталатын болады!» делінген. Бірақ сендер оны «қарақшылар ордасына» айналдырғансыңдар!» — деп қатаң ескертті.»***

***(Матай 21:13)***

Доктор Билли Ким - Оңтүстік Кореядағы Сувон қаласындағы ірі орталық баптисттік қауымының бағушысы. Менің Биллимен достығым, колледждегі күндерімнен басталды. Біз «Мәсіхке арналған жастар» ұранымен, бірге жастар жиналыстарына қатысатынбыз. Қауымының жаңа ғимаратын көрсету үшін, мені есік алдында күтіп алған кезде, ол маған: «Менің артымнан жүр» - деді. Біз онымен бірге баспалдақпен үстіңгі қабатқа көтерілдік. Ол маған әр жексенбі сайын күніне екі рет лық толатын, жалпы жиналыс өтетін үлкен бөлмені көрсетпегені маған біртүрлі болып көрінді. Менің досым жиырмаға жуық кішкене бөлмелерді көрсетуге асықты. Бұл бөлмелер, бір адам кіріп, тізесін бүгіп мінажат етуі үшін жасалған. «Бұл – біздің қауымымыздың табыс сыры» - деді Билли. Ол маған бұл мінажат бөлмелерінде адамдар аптасына жеті күн, күніне жиырма төрт сағат мінажат ететіні туралы айтып берді.

Корея қауымдарының өсуі мен мінажат арасында байланыс бар ма? Кәрістердің әр қауымында, деноминациясына қарамастан, жыл бойы күнделікті таңертеңгілік мінажат ету әдеті бар екендігі кездейсоқ емес. Дәл осы мінажатпен адамдар өз күндерін, цемент еденінде тізелерін бүгуден бастайды.

Сіз: «Бірақ бізде де мұндай дәстүр бар ғой!» деп ойлауыңыз мүмкін. Егер бұл рас болса, мен қуанар едім. Бүгінгі таңда Құдай Рухының демі барлық адамдарды мінажат етуге шақырады. Мінажат қозғалысы қауымдар мен Киелі кітапты зерттейтін топтардың өміріне жігер, рухани билік пен күш береді.

Егер Иса шынымен Оның үйін Мінажат үйі деп атауға ниет білдірсе, ал біздің қауымдар мінажатпен емес, басқа нәрселермен ерекшеленсе, бұл, рухани күштер бізді тез арада тастап кетеді дегенді білдіре ме? Осы туралы ойланыңызшы.